Рэпертуар складаецца з фальклорных, беларускіх, народных песень, побытавых танцаў, прыпевак, абрадаў, гумарэсак і гульняў. Аснова рэпертуару – гэта песенная скарбонка мясцовага рэгіёна. Шмат абрадавых песень ведаюць удзельнікі гурта. Гэта вясельныя, радзінныя, калядныя, сёмушныя, зажыначныя і дажыначныя песні. Удзельнікі Прусаўчанкі плённа працуюць над адраджэннем сямейна-бытавых абрадаў. З канцэртнымі праграмамі, абрадавымі дзеямі штогод выступаюць на абласных і рэгіянальных святах: Арэскія вытокіСтарадарожская лясёнка Сугалоссе “Слуцкія паясы”, Матчыны кросны “Напеў зямлі маёй” і іншыя. Ведаюць Прусаўчанку і за межамі раёна. Дарылі гледачам свае песні і народную творчасць жанчыны ў Мінску, Салігорску, Слуцку, Капылі. 